Paindéim COVID-19 sa tSeapáin
Dhearbhaigh rialtas na Seapáine an chéad chás de COVID-19 sa tír ar an 16 Eanáir 2020. Faoi 20 Iúil 2021, bhí 844,014 cás agus 15,060 bás dearbhaithe ag an rialtas. Ina theannta sin, tá biseach ar 801,337 daoine.

Amlíne

Eanáir go dtí Aibreán 2020

Ar an 30 Eanáir, bunaíodh Ceanncheathrú Freagartha Úrscéal Coróinvíreas sa tSeapáin dul i ngleic leis an gcoróinvíreas. 

Ar an 27 Feabhra, dúnadh scoileanna timpeall na tíre go dtí deireadh mhí an Mhárta. 

Ar an 13 Márta, d'achtaigh reachtaíocht nua sa tSeapáin maidir leis an gcoróinvíreas. Bhí Shinzō Abe in ann staid éigeandála a fhógairt. Ar an 24 Márta, fógraíodh go gcuireadh na Cluichí Oilimpeacha i dTóiceo ar ceal go dtí an bhliain seo chugainn. 

Ar an 7 Aibreán, d'fhógair Shinzō Abe staid éigeandála le haghaidh seacht maoracht go dtí 6 Bealtaine, Tóiceo, Kanagawa, Saitama, Chiba, Hyōgo, Ósaca agus Fukuoka. Faoi 16 Aibreán, bhí an staid éigeandála i bhfeidhm i ngach maoracht timpeall na Seapáine.

Bealtaine go dtí Lúnasa 2020
Ar an 4 Bealtaine, leathnóidh an staid éigeandála go dtí deireadh mhí na Bealtaine. Áfach, chríochnaigh an staid éigeandála i 39 maoracht ar an 14 Bealtaine. Chomh maith leis sin, chríochnaigh sé i Hyōgo, Ósaca agus Kyōto ar an 21 Bealtaine, agus chríochnaigh sé sna 5 maoracht eile faoi 25 Bealtaine.

Ar an 19 Meitheamh, ceadaíodh muintir na Seapáine dul ag taisteal lasmuigh dá maoracht.

I mí Iúil, bunaíodh "Go To", feachtas a cabhraíonn le earnáil na turasóireachta sa tSeapáin le linn na paindéime. Ar an 16 Iúil, fógraíodh nach mbeidh Tóiceo cuid den feachtas, mar gheall ar imní faoi scaipeadh an choróinvíris ó  saineolaithe leighis. Cuireadh Tóiceo san áireamh san fheachtas ar an 18 Meán Fómhair.

Ar an 31 Iúil, cuireadh staid éigeandála i bhfeidhm an athuair ar feadh coicíse i Okinawa i ndiaidh méadú ar líon na gcásanna. Leathnaíodh agus leathnaíodh an staid éigeandála ina dhiaidh sin go dtí 5 Meán Fómhair ar a laghad. Cuireadh staid éigeandála i bhfeidhm an athuair i Aichi freisin le linn an tseachtain seo chugainn, ó 6 Lúnasa go dtí 24 Lúnasa.

Meán Fómhair go dtí Nollaig 2020
Ar an 24 Samhain, caitheadh amach as "Go To" Ósaca agus Sapporo. Ar an 25 Samhain, mhol gobharnóir Thóiceo Yuriko Koike bialanna agus beáir a dhúnadh faoi 22:00 i ndiaidh méadú  ar líon na gcásanna de COVID-19 ar fud na tíre.

Ar an 14 Nollaig, fógraíodh go gcuirfidh "Go To" ar fionraí ar feadh coicíse ar fud na tíre, ó 28 Nollaig go dtí 11 Eanáir 2021. Leathnaíodh an fionraíocht go dtí go bhfógrófar a mhalairt.

Eanáir 2021 go dtí an lá atá inniu ann
Ar an 7 Eanáir, d'fhógair príomh-aire na Seapáine Yoshihide Suga go mbeidh staid éigeandála i bhfeidhm arís i dTóiceo, Kanagawa, Saitama agus Chiba ar feadh míosa. Ar an 13 Eanáir, fógraíodh go mbeidh staid éigeandála i bhfeidhm i 7 maoracht eile sa tír, Tochigi, Gifu, Aichi, Kyoto, Ósaca, Hyōgo, agus Fukuoka.

Ar an 2 Feabhra, fógraíodh go leathnaíodh an staid éigeandála ar feadh míosa, ach níor cuireadh Tochigi san áireamh. Thosaigh an clár vacsaíne sa tSeapáin ar an 17 Feabhra. Ar 26 Feabhra, fógraíodh go gcríochnóidh an staid éigeandála i Ósaca, Hyōgo, Kyoto, Aichi, Gifu agus Fukuoka ón 1 Márta.

Tháinig an cheathrú tonn de COVID-19 i mí Aibreáin. Fógraíodh an tríú staid éigeandála i dTóiceo, Ósaca agus dhá maoracht eile ar 23 Aibreán chun cabhrú stad a chur ar scaipeadh an coróinvíreas.

Féach freisin
 Coróinvíreas
 COVID-19
 Paindéim COVID-19

Tagairtí

Paindéim COVID-19